Kjersti Sortland

Kjersti Sortland (født 23. november 1968 i Haugesund) er en norsk journalist, redaktør og avisleder. I 2013 ble hun redaktør for Budstikka i Asker og Bærum.«Kjersti Sortland ny Budstikka-redaktør», journalisten.no 28. februar 2013 Fra 2020 ble hun også avisens daglige leder. I 2021 ble hun ansvarlig redaktør for avisen Stavanger Aftenblad.

Sortland har en MBA fra NHH og er utdannet journalist fra Høgskolen i Stavanger 1989, og har i tillegg spansk grunnfag.

Hun har presseerfaring fra en rekke aviser. Sortland har vært journalist i Bergensavisen, Stavanger Aftenblad og Bergens Tidende. I 1991 begynte hun i VG, der hun i 22 år arbeidet som journalist, reportasjeleder, avdelingsleder og nyhetssjef. Hun har også vært konstituert redaktør for VG Helg, og digital prosjektleder.

 Priser og nominasjoner 
Sortland ble i 2016 nominert til Årets redaktør av Oslo redaktørforening. I 2017 ble hun kåret til Årets redaktør.

I 2020 ble Budstikka under redaktør Sortlands ledelse kåret til Årets Mediehus.

I 2025 ble også Stavanger Aftenblad under redaktør Kjersti Sortands ledelse kåret til Årets Mediehus.

i 2025 ble Kjersti Sortland kåret til Årets medieleder.

 Referanser 

Kategori:Journalister i Stavanger Aftenblad
Kategori:Journalister i Bergens Tidende
Kategori:Journalister i VG
Kategori:Norske redaktører
Kategori:Fødsler i 1968
Kategori:Norske journalister